Általában azt vettem észre, hogy az emberek nagy része azért jön egyedül be egy bárba, mert valami probléma van az életükben, és azt hiszik, hogy a pia meg fog oldani mindent. Eleinte talán segít is valamit, de ez a problémákat nem fogja elűzni. Vagy csak én nem tudok olyanról, hogy az üveg alján fogja megtalálni a megoldást a problémáira. De lehet velem van a gond. Ott van még a másik fele, akik többen jönnek be, azokról lerí, hogy valami nagy buliba készülődnek, ahol még ennél is durvábban leisszák magukat. Én viszont melyik csoportba tartozom akkor? Egyikbe sem, én csak azért jövök ide, mert szeretem ezt a viszonylagos csendet, és… szeretem a whiskyt is. Meg őszintén szeretnem nézni, ahogy az emberek olyanokat tesznek, mondanak, esetleg énekelnek amit máskor, józanon sosem tennének. Bár amennyire gyakran járok ide… Utoljára is talán egy-két hónapja voltam.